REPUBLIKA HRVATSKA



VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 400-01/18-01/27

URBROJ: 2186-06-01/18-40

Petrijanec, 30. studenoga 2018.

Na temelju članka 28. Statuta Općine Petrijanec (»Službeni vjesnik Varaždinske županije« broj 16/13 i 52/17), Općinsko vijeće Općine Petrijanec na 13. sjednici održanoj dana 30. studenoga 2018. godine donosi

**PROGRAM**

**javnih potreba u društvenim djelatnostima**

**Općine Petrijanec za 2019. godinu**

Članak 1.

Program javnih potreba u društvenim djelatnostima Općine Petrijanec za 2019. godinu temelji se na pravima i obvezama iz zakona i drugih propisa te odluka Općinskog vijeća i načelnika Općine Petrijanec, a financirat će se iz proračuna Općine Petrijanec za 2019. godinu.

Članak 2.

**PROGRAM JAVNIH POTREBA OPĆINE PETRIJANEC**

**U PODRUČJU SPORTA**

Za djelatnost sporta na području Općine Petrijanec za 2019. godinu osigurana su sredstva u iznosu od **300.000,00 kuna**, za njihovo redovno poslovanje.

Sredstva iz članka 2. ovog Programa raspoređuju se:

|  |  |
| --- | --- |
| **NAZIV** | **PLAN 2019.** |
| I. GRUPA SPORTOVA | 240.000,00 kuna |
| II. GRUPA SPORTOVA | 40.000,00 kuna |
| III. GRUPA SPORTOVA | 20.000,00 kuna |
| **UKUPNO:** | **300.000,00 kuna** |

Sredstva se uplaćuju sa žiro računa Proračuna Općine Petrijanec na žiro račun navedenih klubova i udruga. Zakonska osnova: Zakon o športu (»Narodne novine« broj 71/06, 150/08, 124/10, 124/11, 86/12, 94/13, 85/15 i 19/16).

Članak 3.

**PROGRAM JAVNIH POTREBA OPĆINE PETRIJANEC U PODRUČJU ODGOJA I OBRAZOVANJA**

Za djelatnost odgoja i obrazovanja na području Općine Petrijanec u 2019. godini osigurana su sredstva u iznosu od **1.545.000,00 kuna.**

|  |  |
| --- | --- |
| **NAZIV** | **PLAN 2019.** |
| **VISOKOŠKOLSKO OBRAZOVANJE**  Stipendije i školarine | 200.000,00 kuna |
| **OSNOVNO I SREDNJOŠKOLSKO OBRAZOVANJE**  Potpore drugim proračunskim korisnicima | 70.000,00 kuna |
| **PREDŠKOLSKI ODGOJ-VRTIĆ**   1. Tekuća donacija za minimalni program-predškolski odgoj 2. Tekuća donacija za redovni program -predškolski odgoj | 25.000,00 kuna  1.250.000,00 kuna |
| **UKUPNO:** | **1.545.000,00 kuna** |

Sredstva se isplaćuju sa žiro računa Proračuna Općine Petrijanec na žiro račun korisnika ili pružatelja usluge na temelju ugovora, odluke, zahtjeva – programa.

Zakonska osnova: Zakon o predškolskom odgoju i obrazovanju (»Narodne novine« broj 10/97, 107/07 i 94/13), Zakon o odgoju i obrazovanju u osnovnoj i srednjoj školi (»Narodne novine« broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18) i drugi.

Članak 4.

**PROGRAM JAVNIH POTREBA U KULTURI**

Za djelatnost javnih potreba u kulturi na području Općine Petrijanec u 2019. godini osigurana su sredstva u iznosu od ­­­­**45.000,00** za njihovo redovno poslovanje.

|  |  |
| --- | --- |
| **NAZIV** | **PLAN 2019.** |
| Kulturno umjetničko društvo | 45.000,00 kuna |
| **UKUPNO:** | **45.000,00 kuna** |

Zakonska osnova: Zakon o financiranju javnih potreba u kulturi (»Narodne novine« broj 47/90, 27/93 i 38/09), te odluka općinskog načelnika, a sredstva se isplaćuju sa žiro računa Općine Petrijanec na žiro račun KUD-a.

Članak 5.

**PROGRAM JAVNIH POTREBA NEPROFITNIH ORGANIZACIJA**

**I VJERSKE ZAJEDNICE**

Za djelatnost javnih potreba neprofitnih organizacija i vjerske zajednice na području Općine Petrijanec u 2019. godini osigurana su sredstva u iznosu od **240.000,00 kuna .**

|  |  |
| --- | --- |
| **NAZIV** | **PLAN 2019.** |
| Kapitalna donacija neprofitnim organizacijama za obnovu građenja objekata | 50.000,00 kuna |
| Kapitalna donacija vjerskoj zajednici | 40.000,00 kuna |
| Kapitalna donacija neprofitnim organizacijama za nabavu postrojenja i opreme | 100.000,00 kuna |
| Kapitalna donacija za gradnju i obnovu građevinskog objekta | 50.000,00 kuna |
| **UKUPNO:** | **240.000,00 kuna** |

Sredstva se isplaćuju sa žiro računa Općine Petrijanec na temelju zahtjeva za kapitalno doniranje na žiro račune neprofitnih organizacija i vjerske zajednice.

Članak 6.

**PROGRAM JAVNIH POTREBA ZA SOCIJALNU SKRB**

Za djelatnost javnih potreba za socijalnu skrb na području Općine Petrijanec u 2019. godini osigurana su sredstva u iznosu od  **470.000,00 kuna.**

|  |  |
| --- | --- |
| **NAZIV** | **PLAN 2019.** |
| Jednokratne pomoći učenicima i studentima za obrazovanje | 30.000,00 kuna |
| Naknada-pomoć u podmirenju troškova prijevoza u školstvu i troškove školske prehrane | 45.000,00 kuna |
| Naknade-pomoći jednokratne-za podmirenje osnovnih životnih potreba | 25.000,00 kuna |
| Naknada za podmirenje troškova stanovanja | 25.000,00 kuna |
| Naknada za troškove ogrjeva | 130.000,00 kuna |
| Naknada bolesnima te za zdravstvene potrebe | 20.000,00 kuna |
| Naknada potpora za Osnovnu školu (1.- 8.) | 53.000,00 kuna |
| Naknada potpora u predškolskom obrazovanju | 15.000,00 kuna |
| Pomoći djeci u provedbi svih oblika i vrsta školskih aktivnosti, školovanja i darivanja djece (0-10 godina) | 42.000,00 kuna |
| Pomoći udrugama za brigu o socijalno ugroženim i bolesnim | 15.000,00 kuna |
| Pomoći osobama starije životne dobi | 70.000,00 kuna |
| **UKUPNO:** | **470.000,00 kuna** |

Zakonska osnova: Zakon o socijalnoj skrbi (»Narodne novine« broj 157/13, 152/14, 99/15, 52/16, 16/17 i 130/17).

**Članak 7.**

Za provedbu postupka sveukupnog uređenja nezakonito izgrađenih građevina u romskom naselju osigurana su sredstva u iznosu od  **59.000,00 kuna.**

|  |  |
| --- | --- |
| **NAZIV** | **PLAN 2019.** |
| Uređenje nezakonito izgrađenih građevina -komunalno uređenje i razvoj zajednice – komunalni doprinos | 59.000,00 kuna |
| **UKUPNO:** | **59.000,00 kuna** |

Zakonska osnova: Zakon o postupanju s nezakonito izgrađenim zgradama (»Narodne novine« broj 86/12, 143/13 i 65/17), Zakon o komunalnom gospodarstvu (»Narodne novine« broj 86/18).

Članak 8.

**PROGRAM JAVNIH POTREBA ZA PROVOĐENJE ZAŠTITE I SPAŠAVANJA**

Za djelatnost provođenja zaštite i spašavanja na području Općine Petrijanec u 2019. godini osigurana su sredstva u iznosu od **300.000,00 kuna**.

|  |  |
| --- | --- |
| **NAZIV** | **PLAN 2019.** |
| Vatrogasne djelatnosti | 250.000,00 kuna |
| Djelatnosti Hrvatske gorske službe spašavanja | 8.000,00 kuna |
| Civilna zaštita | 20.000,00 kuna |
| Djelatnosti Hrvatskog crvenog križa | 22.000,00 kuna |
| **UKUPNO:** | **300.000,00 kuna** |

Za obavljanje djelatnosti Crvenog križa na području Općine Petrijanec u 2019. godini sredstva se odnose za javne ovlasti i redovne djelatnosti te sredstva za rad i djelovanje Službe traženja, a sukladno Pravilniku o načinu i rokovima plaćanja sredstava iz prihoda jedinica lokalne i područne (regionalne) samouprave za rad ustrojstvenih oblika Hrvatskog crvenog križa (»Narodne novine« 18/11).

Zakonska osnova: Zakon o vatrogastvu (»Narodne novine« broj 106/99, 117/01, 36/02, 96/03, 139/04, 174/04, 38/09 i 80/10), Zakon o zaštiti od požara (»Narodne novine« broj 92/10) i Zakon o sustavu civilne zaštite (»Narodne novine« broj 82/15), Zakon o Hrvatskom Crvenom križu (»Narodne novine« broj 71/10).

Članak 9.

**PROGRAM JAVNIH POTREBA ZA UDRUGE GRAĐANA**

Za djelatnost javnih potreba za udruge građana na području Općine Petrijanec u 2019. godini osigurana su sredstva u iznosu od **99.000,00 kuna**. Sredstva se doznačuju temeljem zahtjeva, programa, te Odluka načelnika, a kasnije temeljem Ugovora o izravnoj dodjeli sredstava.

|  |  |
| --- | --- |
| **NAZIV** | **PLAN 2019.** |
| Udruge za razvoj civilnog društva i promicanje društvenih djelatnosti | 32.000,00 kuna |
| Udruge za promicanje prava osoba s invaliditetom | 10.000,00 kuna |
| Udruge za razvoj turizma, ruralni razvoj i kulturu | 32.000,00 kuna |
| Udruga umirovljenika | 10.000,00 kuna |
| Udruga "SPAS" | 15.000,00 kuna |
| **UKUPNO:** | **99.000,00 kuna** |

Članak 10.

Program javnih potreba u društvenim djelatnostima Općine Petrijanec za 2019. godinu sastavni je dio Proračuna Općine Petrijanec za 2019. godinu.

Članak 11.

Program javnih potreba u društvenim djelatnostima Općine Petrijanec za 2019. godinu stupa na snagu osmog dana od dana objave u »Službenom vjesniku Varaždinske županije«, a primjenjuje se od 01. siječnja 2019. godine.

Predsjednik Općinskog vijeća

mr. sc. Martin Evačić, v. r.